open-index/open-wikipedia-markdown huggingface dataset:
Γρηγόριος του Σάνοκ

Ο **Γρηγόριος του Σάνοκ** () (1403 ή 1407, Σάνοκ – 29 Ιανουαρίου 1477, Ροχατίν) ήταν Πολωνός επίσκοπος, καθηγητής στην Ακαδημία της Κρακοβίας, μητροπολιτικός αρχιεπίσκοπος του Λβουφ, λόγιος, φιλόσοφος και σημαντική μορφή του πολωνικού ανθρωπισμού.

## Βιογραφία
Ο Γρηγόριος έφυγε από το σπίτι του σε ηλικία 12 ετών και για τα επόμενα 10 χρόνια ταξίδεψε σε όλη την Ευρώπη, συμπεριλαμβανομένης της Γερμανίας, όπου έμαθε τη γλώσσα.

Μετά τις παρατεταμένες σπουδές του στο εξωτερικό, το 1421 επέστρεψε και σπούδασε αρχικά στην Ακαδημία της Κρακοβίας, υπηρετώντας ως χοράρχης. Αποφοίτησε το 1433, διορίστηκε δάσκαλος των παιδιών του Γιαν Ταρνόφσκι και ταξίδεψε με την οικογένεια στην Ιταλία. Έπεσε στην προσοχή του Πάπα Ευγένιου Δ΄ και σπούδασε στη Φλωρεντία. Μετά την επιστροφή του στην Πολωνία το 1439 ήταν καθηγητής ελληνορωμαϊκής ποίησης και ιταλικής λογοτεχνίας στην Ακαδημία της Κρακοβίας. Έγινε Αρχιεπίσκοπος του Λβουφ το 1451 και πρωτοπόρος του πολωνικού ανθρωπισμού. Μάζευε μελετητές και ποιητές στην κατοικία του στο Ντουνάγιουφ.

## Παραπομπές


Κατηγορία:Πολωνοί ανθρωπιστές της Αναγέννησης
Κατηγορία:Πολωνοί φιλόσοφοι
Κατηγορία:Πολωνοί Ρωμαιοκαθολικοί
Κατηγορία:Πολωνοί ανθρωπιστές
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Αρχιεπίσκοποι του Λβιβ
Κατηγορία:Καθηγητές του Γιαγκελόνιου Πανεπιστημίου
Αρχοντικό Χανίων

Το  **Αρχοντικό** είναι οικισμός της τοπικής κοινότητας Βοθιανών, της δημοτικής ενότητας (τέως δήμου) Πελεκάνου, του δήμου Καντάνου - Σελίνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης. 
## Γεωγραφικά στοιχεία
Το Αρχοντικό είναι ορεινός οικισμός στο νοτιοδυτικό τμήμα του νομού Χανίων. Βρίσκεται στις νότιες κλιτύς του βουνού Άγιος Δικαίος (1.182 μ.), πάνω στον επαρχιακό δρόμο Παλαιοχώρας-Στροβλών και σε μέσο σταθμικό υψόμετρο 590 μέτρα. Απέχει 62 χιλιόμετρα περίπου νοτιοδυτικά των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Βοθιανών του νομού Χανίων. Με το ΦΕΚ 244Α - 04/12/1997 προσαρτήθηκε στον δήμο Πελεκάνου. Με το ΦΕΚ 87Α - 07/06/2010 αποσπάστηκε από τον δήμο Πελεκάνου και προσαρτήθηκε στον δήμο Καντάνου-Σελίνου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1996 (ΠΛ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr
## Εξωτερικοί σύνδεσμοι
*https://ellinismos.gr/istoria-ellinismoy/topikes-istories/armi-chanion/

Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Τσβάιμπρυκεν

Το **Τσβάιμπρυκεν** (γερμανικά: *Zweibrücken*, γαλλικά: *Deux-Ponts*) είναι πόλη στη Ρηνανία-Παλατινάτο, Γερμανία. Το 2021 είχε 34.091 κατοίκους. Είναι κτισμένο στις όχθες του ποταμού Σβάρτσμπαχ. Το όνομα της πόλης σημαίνει δύο γέφυρες.

## Ιστορικά στοιχεία
Η ανεξάρτητη επικράτεια του Τσβάιμπρυκεν ήταν αρχικά κομητεία, οι κόμητες κατάγονταν από τον Ερρίκο Α', τον νεότερο γιο του Σίμωνα Α', κόμη του Σααρμπρύκεν (π. 1180). Αυτή η γραμμή εξαφανίστηκε με το θάνατο του κόμη Έμπερχαρντ (1393), ο οποίος το 1385 είχε πουλήσει τη μισή επικράτειά του στον παλατίνο κόμη του Ρήνου και κράτησε την άλλη μισή ως φέουδό του.

Ο Λουδοβίκος (π. 1489), γιος του Στέφανου, παλατίνου κόμη του Ζίμμερν-Φέλντεντς, ίδρυσε τον οίκο του Τσβάιμπρυκεν, ο οποίος εξαφανίστηκε το 1731, όταν το δουκάτο πέρασε στον κλάδο του Μπίρκενφελντ, απ' όπου πέρασε στην κυριαρχία της Βαυαρίας το 1799. Με τη συνθήκη του Λυνεβίλ, το Τσβάιμπρυκεν παραχωρήθηκε στη Γαλλία. Κατά την επανένωση με τη Γερμανία το 1814 το μεγαλύτερο μέρος της επικράτειας δόθηκε στη Βαυαρία, το υπόλοιπο στο Όλντενμπουργκ και την Πρωσία. 

Η πόλη βομβαρδίστηκε σφοδρά κατά τη διάρκεια του Β΄ΠΠ. Κατά τη διάρκεια του Ψυχρού Πολέμου, στην αεροπορική βάση του Τσβάιμπρυκεν στάθμευαν αρχικά η καναδική και έπειτα, μετά το 1969, η αμερικανική αεροπορία. Η βάση σήμερα έχει μετατραπεί σε αεροδρόμιο.

## Αξιοθέατα
Τα κύρια αξιοθέατα της πόλης είναι το κάστρο του Τσβάιμπρυκεν, το οποίο απέκτησε τη σημερινή του μορφή το 1725, καταστράφηκε κατά τη διάρκεια των βομβαρδισμών και ανοικοδομήθηκε ξανά, η Αλεξάντρερκιρχε, η οποία ήταν τόπος ταφής των δούκων του Τσβάιμπρυκεν, και η Κάρλσκιρχε, του 1708-1711. Κοντά στο Τσβάιμπρυκεν βρίσκεται το Τσιφλίκ, ένα κάστρο-θερινό ανάκτορο που έκτισε ο εξόριστος Πολωνός βασιλιάς Στανίσουαφ Λεστσίνσκι το 1715–1716.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Ρηνανίας-Παλατινάτου
Αρωνάτικα Παξών

Τα **Αρωνάτικα** είναι οικισμός των Παξών. Υπάγονται διοικητικά στην τοπική κοινότητα Λάκκας, του δήμου Παξών, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ο οικισμός ανήκε στην επαρχία Παξών του νομού Κερκύρας, στο γεωγραφικό διαμέρισμα Ιονίων Νήσων. 
## Γεωγραφία
Τα Αρωνάτικα βρίσκονται στο βορειοδυτικό τμήμα των Παξών, σε θέση που δεσπόζει στο Ιόνιο Πέλαγος, νότια της Λάκκας και βορειοδυτικά από τα Μαγαζιά, σε μέσο σταθμικό υψόμετρο 80. Ο οικισμός απέχει 9 χλμ. περίπου ΒΔ. του Γαΐου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Λακκιωτών των Παξών του νομού Κέρκυρας. Το 1912 προσαρτήθηκε στην κοινότητα Λάκκας. Με το ΦΕΚ 244Α - 04/12/1997 αποσπάστηκε από την κοινότητα Λάκκας και προσαρτήθηκε στον δήμο Παξών.
## Αξιοθέατα
*Η εκκλησία του Αγίου Γεωργίου σε παρακείμενο λόφο. Ανήκει στις οικογένειες Αρώνη, Αγγελή και Κοντάρη και υπάρχει στον κατάλογο του 1686. Το 1734 έγινε το τέμπλο και αγιογραφήθηκε ο Ναός.
*Το εκκλησάκι της Αγίας Φωτεινής, στο κέντρο του οικισμού
*Η εκκλησία του Αγίου Ιωάννη, στη νοτιοανατολική έξοδο του οικισμού
*Η παραλία «Childo», δυτικά του οικισμού
*Ο ταμιευτήρας νερού, ανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Ελιζαμπέτ Μπορν

Η **Ελιζαμπέτ Μπορν** (γαλλικά: *Élisabeth Borne*, 18 Απριλίου 1961) είναι Γαλλίδα πολιτικός, η οποία διετέλεσε πρωθυπουργός της χώρας από τις 16 Μαΐου 2022 ως τις 9 Ιανουαρίου 2024.

Πολιτική μηχανικός, κυβερνητική αξιωματούχος και διευθύντρια κρατικών επιχειρήσεων στους τομείς των μεταφορών και των κατασκευών, η Μπορν διετέλεσε στο παρελθόν υπουργός Μεταφορών (2017–2019) και υπουργός Οικολογίας (2019–2020). Έπειτα έγινε υπουργός Εργασίας, Απασχόλησης και Ένταξης στην κυβέρνηση Καστέξ από το 2020 έως το 2022. Στις 16 Μαΐου 2022, ο πρόεδρος Εμμανουέλ Μακρόν την διόρισε ως την επόμενη πρωθυπουργό της Γαλλίας, μετά την παραίτηση του Καστέξ, όπως είναι η παράδοση μετά τις προεδρικές εκλογές στη Γαλλία. Η Μπορν είναι η δεύτερη γυναίκα που κατέχει τη θέση μετά την Εντίτ Κρεσόν, η οποία υπηρέτησε από το 1991 έως το 1992. Είναι μέλος τόσο του κόμματος Αναγέννηση του Μακρόν όσο και του κεντροαριστερού κόμματος Εδάφη της Προόδου.

Έπειτα από τον ανασχηματισμό που ακολούθησε τις βουλευτικές εκλογές του 2022, η Μπορν επέζησε δύο απανωτών προτάσεων μομφής εναντίον της κυβέρνησής της, την μία τον Ιούλιο.και μια δεύτερη στις 4 Νοεμβρίου 2022.

## Παραπομπές


Κατηγορία:Πρωθυπουργοί της Γαλλίας
Κατηγορία:Γάλλοι υπουργοί
Κατρίν Κολονά

Η **Κατρίν Κολονά** (*Catherine Colonna*, γενν. 16 Απριλίου 1956) είναι Γαλλίδα διπλωμάτης και πολιτικός και πρώην υπουργός Ευρώπης και Εξωτερικών της γαλλικής κυβέρνησης. 

Εκπρόσωπος της Προεδρίας της Δημοκρατίας υπό τον Ζακ Σιράκ από το 1995 έως το 2004, ήταν εκπρόσωπος της Υπουργού Ευρωπαϊκών Υποθέσεων στην κυβέρνηση Ντομινίκ ντε Βιλπέν από το 2005 έως το 2007. Στη συνέχεια ήταν Μόνιμη Αντιπρόσωπος της Γαλλίας στην UNESCO (2008-2010) και στον ΟΟΣΑ (2017-2019), Έκτακτη και Πληρεξούσια Πρέσβειρα της Γαλλίας στην Ιταλία (2014-2017) και στο Ηνωμένο Βασίλειο (2019-2022).

Στις 20 Μαΐου 2022 διορίστηκε Υπουργός Ευρώπης και Εξωτερικών στην κυβέρνηση της Ελιζαμπέτ Μπορν, υπό τη δεύτερη προεδρία του Εμμανουέλ Μακρόν. Έγινε έτσι η δεύτερη γυναίκα που ανέλαβε το συγκεκριμένο χαρτοφυλάκιο, μετά τη Μισέλ Αριό-Μαρί το 2010.

## Παραπομπές


κατηγορία:Γάλλοι πολιτικοί
κατηγορία:Γάλλοι υπουργοί
κατηγορία:Υπουργοί εξωτερικών
κατηγορία:Γάλλοι διπλωμάτες
Κόμης του Στράθερν

Ο **Κόμης** ή **Μόρμερ του Στράθερν** είναι ένας τίτλος σκωτσέζικης ευγενείας, που ονομάστηκε προς τιμήν του Στράθερν του νότιου Πέρθσερ. Η καταγωγή του είναι άγνωστη, όμως μνημονεύεται για πρώτη φορά σε έγγραφα των αρχών του 12ου αιώνα. Ο πρώτος γνωστός μόρμερ, Μαλίσιος Α΄, αναφέρεται από τον Άελρεντ του Ρίβου ότι ηγήθηκε μιας ομάδας Σκωτσέζων στο πλευρό του Βασιλιά Δαυίδ Α΄ κατά τη Μάχη του Στάνταρντ (1138). Ο τελευταίος από τους γηγενείς Γαέλους κόμητες του Στράθερν ήταν ο Μαλίσιος Ε΄, από τον οποίο αφαιρέθηκε ο τίτλος από τον Έντουαρντ Μπάλλιολ. Το 1344 παραχωρήθηκε από τον Βασιλιά Δαυίδ Β΄ στον Μαυρίκιο της Μοραβίας, έναν βασιλικό ευνοούμενο.

Το Στράθερν χρησιμοποιήθηκε από τον Ιάκωβο Στιούαρτ, νόθο γιο του Βασιλιά Ιακώβου Ε΄ της Σκωτίας, όταν το 1562 ονομάστηκε Άρχοντας του Άμπερνεθι και του Στράθερν, καθώς και Κόμης του Μόρεϊ. Το 1631 ο Γουίλιαμ Γκράχαμ, 7ος Κόμης του Μεντέιθ, διεκδίκησε τον τίτλο, όμως αναγκάστηκε να τον παραχωρήσει το 1633, αναλαμβάνοντας τον τίτλο του Κόμη του Ερθ. Συνδυάστηκε και με άλλους τίτλους μελών της βασιλικής οικογένειας του Ηνωμένου Βασιλείου και συγκεκριμένα εκείνους του Δούκα του Κάμπερλαντ και του Στράθερν (δημιουργήθηκε 1766, εξέλειψε 1790), του Δούκα του Κεντ και Στράθερν (δημιουργήθηκε 1799, εξέλειψε 1820) και του Δούκας του Κόνοτ και Στράθερν (δημιουργήθηκε 1874, εξέλειψε 1943).

Στις 29 Απριλίου του 2011 ο τίτλος εντάχθηκε εκ νέου στο Σώμα Ευγενών του Ηνωμένου Βασιλείου όταν η Βασίλισσα Ελισάβετ Β΄ τον απένειμε στον Πρίγκιπα Ουίλιαμ, Δούκα του Κέιμπριτζ. Εξαιτίας αυτού, η Αικατερίνη, Δούκισσα του Κέιμπριτζ, όταν παντρεύτηκε τον Ουίλιαμ, έγινε αυτοδικαίως Κόμισσα του Στράθερν. Ο τίτλος χρησιμοποιείται όταν ο Πρίγκιπας Ουίλιαμ επισκέπτεται την Σκωτία.

## Αρχικοί Κόμητες του Στράθερν

 
*Μαλίσιος Α΄ (? –1141)
*Φέρτεθ (περ. 1130-1171)
*Γιλβέρτος (1171–1223)
*Ροβέρτος (1223–1245)
*Μαλίσιος Β΄ (1245–1271)
*Μαλίσιος Γ΄ (1271–1317)
*Μαλίσιος Δ΄ (1317–1329)
*Μαλίσιος Ε΄ (1330–1334)
*Μαυρίκιος της Μοραβίας, Κόμης του Στράθερν (?-1346)
*Ροβέρτος Στιούαρτ, Κόμης του Στράθερν (1316–1390)
*Δαυίδ Στιούαρτ, Κόμης του Στράθερν (1355–1390)
*Ευφημία Στιούαρτ, Κόμισσα του Στράθερν (?-περ. 1434)
*Μαλίσιος Γκράχαμ, Κόμης του Στράθερν (περ. 1407–1490)
*Βαλτέρος Στιούαρτ, Κόμης του Στράθερν (περ. 1360-1437)

## Σύγχρονοι Κόμητες του Στράθερν 2011
*Πρίγκιπας Ουίλιαμ, Δούκας του Κέιμπριτζ, Κόμης του Στράθερν, Βαρόνος του Καρικφέργκους (γεννημένος το 1982)

Ο διάδοχος του σημερινού Κόμη του Στράθερν είναι ο γιος του, Πρίγκιπας Γεώργιος του Κέιμπριτζ (γεννημένος το 2013).

## Παραπομπές

## Βιβλιογραφία
* Neville, Cynthia J., *Native Lordship in Medieval Scotland: the Earldoms of Strathearn and Lennox, c. 1140–1365*, Δουβλίνο: Four Courts Press, 2005 

Κατηγορία:Τίτλοι ευγενείας της Σκωτίας
Κατηγορία:Τίτλοι ευγενείας
Δράκος του Βάβελ (άγαλμα)

Το **Άγαλμα του Δράκου του Βάβελ** () είναι άγαλμα στους πρόποδες του λόφου Βάβελ, στην Κρακοβία της Πολωνίας, μπροστά από το Άνδρο του Δράκου, αφιερωμένο στον μυθικό Δράκο του Βάβελ. Το άγαλμα τοποθετήθηκε το 1972 και βγάζει φωτιά από το στόμα του κάθε τρία λεπτά.

## Θρύλος
Ο Δράκος του Βάβελ (πολωνικά: *Smok Wawelski*) είναι ένας διάσημος δράκος στην πολωνική μυθολογία που ζούσε σε μια σπηλιά στους πρόποδες του λόφου Βάβελ στις όχθες του ποταμού Βιστούλα. Μία από τις πολλές δημοφιλείς ιστορίες για τον δράκο διαδραματίζεται στην Κρακοβία κατά τη διάρκεια της βασιλείας του Βασιλιά Κράκου, του μυθικού ιδρυτή της πόλης. Στο μύθο, ο δράκος τρομοκρατεί τους ντόπιους χωρικούς καταστρέφοντας τα σπίτια τους και τρώγοντας τις μικρές κόρες τους. Απελπισμένος να λύσει το πρόβλημα, ο Βασιλιάς Κράκος υπόσχεται το χέρι της κόρης του, Βάντα, σε όποιον γενναίο άνδρα μπορέσει να νικήσει το δράκο. Ένας τσαγκάρης ονόματι Σκούμπα δέχεται την πρόκληση και γεμίζει ένα αρνί με θείο για να το φάει ο δράκος. Ο Σκούμπα αφήνει το αρνί κοντά στη σπηλιά του δράκου και το απρόσεκτο θηρίο καταβροχθίζει το δόλωμα. Αμέσως μετά, η δίψα του δράκου γίνεται αφόρητη και πίνει τόσο πολύ νερό από τον ποταμό Βιστούλα που εκρήγνυται από τον ασύλληπτο όγκο. Στη συνέχεια, ο Βασιλιάς Κράκος παντρεύει την κόρη του, Βάντα, με τον νικητή Σκούμπα. Στην παλαιότερη εκδοχή αυτής της ιστορίας του 12ου αιώνα, γραμμένη από τον Βιντσέτι Καντουούμπεκ, ο δράκος νικήθηκε από τους δύο γιους του βασιλιά Κράκου, τον Κράκο Β΄ και τον Λεχ Β΄.

## Άγαλμα
Το άγαλμα σχεδιάστηκε από τον Πολωνό γλύπτη Μπρονίσουαφ Χρόμι και ολοκληρώθηκε το 1969. Εγκαταστάθηκε στη σημερινή του θέση το 1972, μια ημερομηνία που συνήθως επαναλαμβάνεται σε άλλες πηγές. Ο Μπιελόβιτς σημειώνει ότι το άγαλμα κατασκευάστηκε το 1969, αλλά δεν τοποθετήθηκε στη σημερινή του θέση μέχρι το 1972. Το άγαλμα είναι φτιαγμένο από μπρούντζο και στέκεται σε μεγάλο ασβεστολιθικό ογκόλιθο. Έχει ύψος 6 μέτρα.
δεξιά|μικρογραφία|Βίντεο του αγάλματος που βγάζει φωτιά
Μερικά πρώιμα σχέδια για το άγαλμα περιελάμβαναν μια πιο παραδοσιακή βρύση. Μια μεταγενέστερη παραλλαγή πρότεινε ότι θα έπρεπε να βυθιστεί μερικώς στον κοντινό ποταμό Βιστούλα, αλλά αυτό απορρίφθηκε. Στο τέλος, το άγαλμα σχεδιάστηκε για να βγάζει φωτιά. Επίσης εκσυγχρονίστηκε πρόσφατα, ώστε η ανάσα της φωτιάς να μπορεί να ενεργοποιηθεί με ένα μήνυμα κειμένου SMS (το άγαλμα μπορεί να το κάνει σε διαστήματα τουλάχιστον 15 δευτερολέπτων). Η υπηρεσία είναι δημοφιλής και δέχεται τουλάχιστον 2.500 αιτήματα την ημέρα. Για τη φωτιά χρησιμοποιείται φυσικό αέριο ως καύσιμο. Χωρίς μηνύματα κειμένου, οι αναπνοές φωτιάς εμφανίζονται σε διαστήματα περίπου πέντε λεπτών.

Το άγαλμα έχει περιγραφεί ως «παραδοσιακό» στοιχείο του σύγχρονου τοπίου της Κρακοβίας και ως σημαντικό τουριστικό αξιοθέατο της πόλης, ιδιαίτερα για τα παιδιά.

## Παραπομπές



Κατηγορία:Βάβελ
Κατηγορία:Μνημεία στην Κρακοβία
Κατηγορία:Γλυπτά δράκων
Καραμπέτ Καρογιάν

Ο **Καραμπέτ Καρογιάν** ήταν Κύπριος ποδοσφαιριστής, αρμένικης καταγωγής. Αγωνιζόταν στην θέση του τερματοφύλακα. Εντάχθηκε στην ΑΕΛ Λεμεσού το 1946, παραμένοντας στην ομάδα έως το 1950, κατακτώντας ένα κύπελλο. Ακολούθως, εντάχθηκε στην αρμενική ΑΫΜΑ Λευκωσίας, αγωνιζόμενος στην ομάδα την περίοδο 1950-1952. Την περίοδο 1952-53 επέστρεψε στην ΑΕΛ, με την οποία κατέκτησε το πρωτάθλημα. Την εποχή που αγωνιζόταν θεωρείτο από τους κορυφαίους τερματοφύλακες στην Κύπρο.

Ήταν πατέρας του πολιτικού Μάριου Καρογιάν. Απεβίωσε στις 29 Μαΐου 2020.

## Τίτλοι
* Πρωτάθλημα Κύπρου (1): 1952-53
* Κύπελλο Κύπρου (1): 1947-48

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές ΑΫΜΑ Λευκωσίας
Κατηγορία:Κύπριοι αρμενικής καταγωγής
Μωυσής Μάντζαλος

Ο **Μωυσής Μάντζαλος** (1927, Άγιος Σέργιος Αμμοχώστου) ήταν Κύπριος ποδοσφαιριστής, ο οποίος αγωνιζόταν ως αμυντικός.

## Καριέρα
Ο Μάντζαλος εντάχθηκε στην Ανόρθωση το 1946, παραμένοντας στην ομάδα έως το 1957, κατακτώντας δύο πρωταθλήματα και ένα κύπελλο. Ακολούθως, διετέλεσε μέλος του διοικητικού συμβουλίου της ομάδας. 

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Εκτός από ποδοσφαιριστής, υπήρξε και αθλητής στίβου του ΓΣΕ. Στους παγκύπριους αγώνες στίβου 1950 κέρδισε στο τριπλούν. Την ίδια χρονιά συμμετείχε στους Πανελλήνιους Αγώνες 1950 ως αθλητής της ΑΕΚ Αθηνών. Επιπλέον, διετέλεσε έφορος του σταδίου ΓΣΕ και ταμίας του ΓΣΕ για 35 χρόνια.

Την περίοδο του αγώνα της ΕΟΚΑ ήταν στέλεχος της οργάνωσης. Συνελήφθη και φυλακίστηκε από τους Άγγλους. Συνελήφθη ξανά το 1958 ως μέλος τους διοικητικού συμβουλίου της Ανόρθωσης, μετά την ανατίναξη του οικήματος του σωματείου από τους Άγγλους.

## Τίτλοι
* Πρωτάθλημα Κύπρου (2): 1949-50, 1956-57
* Κύπελλο Κύπρου (1): 1948-49

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Κύπριοι αθλητές του άλματος εις τριπλούν
Φόρεμα

Το **φόρεμα** (επίσης γνωστό ως **φουστάνι**) είναι ένδυμα που παραδοσιακά φοριέται από γυναίκες ή κορίτσια και αποτελείται από μια φούστα με προσαρτημένο μπούστο (ή ένα αντίστοιχο μπούστο που δίνει την εντύπωση ενός ενιαίου ενδύματος). Αποτελείται από ένα πάνω μέρος που καλύπτει τον κορμό και κρέμεται πάνω από τα πόδια. Το φόρεμα μπορεί να είναι οποιοδήποτε μονοκόμματο ένδυμα με φούστα οποιουδήποτε μήκους και μπορεί να είναι επίσημο ή απλό.

Ένα φόρεμα μπορεί να έχει μανίκια, τιράντες ή να συγκρατείται με λάστιχο γύρω από το στήθος, αφήνοντας τους ώμους γυμνούς. Τα φορέματα διαφέρουν επίσης σε χρώμα.

Το τελείωμα των φορεμάτων ποικίλλει ανάλογα με τη σεμνότητα, τον καιρό, τη μόδα ή το προσωπικό γούστο εκείνης που το φοράει.

## Γενικά
Τα φορέματα είναι εξωτερικά ενδύματα που αποτελούνται από ένα μπούστο και μια φούστα και μπορούν να κατασκευαστούν σε ένα ή περισσότερα κομμάτια. Τα φορέματα είναι γενικά κατάλληλα τόσο για επίσημη όσο και για περιστασιακή χρήση στη Δύση για γυναίκες και κορίτσια.

Ιστορικά, τα φορέματα μπορούσαν επίσης να περιλαμβάνουν και άλλα είδη ένδυσης, όπως κορσέδες, κίρλες, παρτέτες, μεσοφόρια, ποδιές και στομάχια.

## Παραπομπές


## Εξωτερικοί σύνδεσμοι
* 

Κατηγορία:Γυναικεία ένδυση
Ηρόδοτος Γρηγοριάδης

Ο **Ηρόδοτος Γρηγοριάδης** ήταν Κύπριος ποδοσφαιριστής. Αγωνιζόταν στην θέση του δεξιού ακραίου επιθετικού. Ξεκίνησε την καριέρα του στην ΕΠΑ Λάρνακας. Την περίοδο 1944-1946 ήταν βασικό στέλεχος της ομάδας κατακτώντας δύο νταμπλ. Στις 9 Νοεμβρίου 1946 μετεγγράφηκε στον ΑΠΟΕΛ. Η μετεγγραφή του προκάλεσε αναταραχή στις σχέσεις της ΕΠΑ και του ΑΠΟΕΛ. Την εποχή εκείνη η μετακίνηση από μια ομάδα σε μια άλλη ομάδα διαφορετικής πόλης γινόταν χωρίς τη συγκατάθεση της ομάδας στην οποία ήταν εγγεγραμμένος ο ποδοσφαιριστής. 

Με την ομάδα του ΑΠΟΕΛ αγωνίστηκε την περίοδο 1946-1956. Κατέκτησε 4 πρωταθλήματα και 2 κύπελλα. 

## Τίτλοι
;Ως ποδοσφαιριστής της ΕΠΑ
* Πρωτάθλημα Κύπρου (2):  1944-45, 1945-45
* Κύπελλο Κύπρου (2): 1944-45, 1945-46

;Ως ποδοσφαιριστής του ΑΠΟΕΛ
* Πρωτάθλημα Κύπρου (4):  1946-47, 1947-48, 1948-49, 1951-52
* Κύπελλο Κύπρου (2): 1946-47, 1950-51
## Παραπομπές


## Βιβλιογραφία
* 

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΕΠΑ Λάρνακας
Πανίκος Αραδιπιώτης

Ο *'Πανίκος Αραδιπιώτης* ήταν Κύπριος ποδοσφαιριστής. Αγωνιζόταν στην θέση του δεξιού ακραίου επιθετικού και στη θέση του κεντρικού επιθετικού. Εντάχθηκε στην ΑΕΛ Λεμεσού το 1932, παραμένοντας στην ομάδα έως το 1953. Για πολλά χρόνια ήταν ο πρώτος σκόρερ της ομάδας, συμβάλλοντας καθοριστικά στην κατάκτηση δύο πρωταθλημάτων και τριών κυπέλλων. Συνολικά σκόραρε 7 τέρματα σε 3 τελικούς κυπέλλου.

Την περίοδο 1955-1956 διετέλεσε προπονητής του Απόλλωνα Λεμεσού. 

## Τίτλοι
* Πρωτάθλημα Κύπρου (2):  1940-41, 1952-53
* Κύπελλο Κύπρου (3): 1938-39, 1939-40, 1947-48

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΕΛ Λεμεσού
Κατηγορία:Προπονητές ποδοσφαίρου Απόλλων Λεμεσού
Κατηγορία:Κύπριοι προπονητές ποδοσφαίρου
Μπονιφάτσιο Βερονέζε

[μικρογραφία|300x300εσ| ''Λατρεία των ποιμένων'', [Μουσείο του Πράδο στη Μαδρίτη]]
Ο **Μπονιφάτσιο Βερονέζε** (ιταλικά: Bonifacio Veronese, όνομα γέννησης: **Μπονιφάτσιο ντε Πιτάτι** [Bonifacio de' Pitati]) (1487 &#x2013; 19 Οκτωβρίου 1553) ήταν Ιταλός ζωγράφος της Αναγέννησης, ο οποίος δραστηριοποιήθηκε στη Βενετική Δημοκρατία. Το έργο του είχε σημαντική επιρροή στη νεότερη γενιά ζωγράφων στη Βενετία, ιδιαίτερα στους Αντρέα Σκιαβόνε και Τιντορέττο.

## Βιογραφία
Ο Βερονέζε γεννήθηκε στη Βερόνα, από την οποία η οικογένειά του μετακόμισε στη Βενετία γύρω στο 1505. Εκεί, ο νεαρός καλλιτέχνης φέρεται να εκπαιδεύτηκε υπό την Πάλμα Βέκκιο. Αρχικά ήταν στενός οπαδός του Βέκκιο. Διηύθυνε ένα μεγάλο εργαστήριο στη Βενετία, το οποίο μπορούσε να εκτελέσει μικρά λατρευτικά έργα, καθώς και μεγάλα έργα ζωγραφικής. Το πρώιμο έργο του δείχνει επίσης τις γνώσεις του για τον Τζορτζόνε και τον Τιτσιάνο.
μικρογραφία|300x300εσ| ''Αγία Οικογένεια με τον Άγιο Ιωάννη τον Πρόδρομο''
Δημιούργησε μια μεγάλη σειρά αφηγηματικών πινάκων για το Παλάτι του Καμερλένγκι (Palazzo dei Camerlenghi). Χρειάστηκαν 20 χρόνια για να ολοκληρωθεί το έργο.

Το στυλ του επηρεάστηκε από αυτό του Τζορτζόνε και του Τιτσιάνο. Από τη δεκαετία του 1530, ο Βερονέζε εισήγαγε ορισμένα εικονιστικά στοιχεία κεντρικής ιταλικής προέλευσης που προέρχονται κυρίως από τον Ραφαήλ. Εκείνα τα χρόνια έκανε μια περιουσία στη Βενετία. Του αποδίδονται πολλά κασόνια και διακοσμητικά επίπλων.

Λέγεται ότι είχε διαρκή επιρροή στον Αντρέα Σκιαβόνε και τον Τιντορέττο. Πέθανε στη Βενετία.

## Έργα που αποδίδονται στον Βερονέζε
[μικρογραφία|300x300εσ| ''Ο πλούσιος και ο Λάζαρος'', 1540, [Πινακοθήκη της Ακαδημίας (Βενετία)|Πινακοθήκη της Ακαδημίας στη Βενετία]]

* *Ανάπαυση στην Αίγυπτο* (αποδίδεται επίσης στο Πάρις Μπορντόνε), Παλάτσο Πίττι
* *Η Σίβυλλα με τον Αυτοκράτορα Αύγουστο* (αποδίδεται επίσης στον Πάρις Μπορντόνε)
* *Η εύρεση του Μωυσή* (παλαιότερα αποδιδόταν στον Τζορτζόνε), Πινακοθήκη Μπρέρα, Μιλάνο
* *Αγία Οικογένεια* (παλαιότερα αποδιδόταν στον Τιτσιάνο ή στον Μπορντόνε), Παλάτσο Κολόννα, Ρώμη
* Ο *Χριστός και η μοιχαλίδα*, Εθνικό Μουσείο της Βαρσοβίας
* *Αγία Οικογένεια με τον Άγιο Ιωάννη τον Βαπτιστή*, Κάστρο Βάβελ, Κρακοβία
* *Ο πλούσιος και ο Λάζαρος,* Πινακοθήκη της Ακαδημίας, Βενετία

## Παραπομπές


## Εξωτερικοί σύνδεσμοι

* ''Italian Paintings, Venetian School'', ένας κατάλογος συλλογής που περιέχει πληροφορίες για τον Βερονέζε και τα έργα του

 

Κατηγορία:Ιταλοί ζωγράφοι του 15ου αιώνα
Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης
Π.Α.Ο.Κ. (άρση βαρών)

Το τμήμα Άρσης Βαρών ιδρύθηκε το 1999, από τον Ολυμπιονίκη Παύλο Σαλτσίδη

Έχει κατακτήσει 7 φορές το Πανελλήνιο Πρωτάθλημα Ελλάδας, 7 Πανελλήνια Νέων Ανδρών, 6 Πρωταθλήματα Εφήβων και 1 Παίδων.

## Τίτλοι

* **7**  Πανελλήνια Πρωταθλήματα 'Αρσης Βαρών Ανδρών : 2006, 2017, 2019, 2021, 2022, 2024, 2025

### Τίτλοι τμημάτων υποδομής
* **7** Πανελλήνια Πρωταθλήματα Νέων Ανδρών: 2004, 2005, 2012, 2013, 2015, 2024, 2025
* **6** Πανελλήνια Πρωταθλήματα Εφήβων: 2003, 2004, 2005, 2013, 2015, 2024
* **1** Πανελλήνιο Πρωτάθλημα Παίδων: 2012

### Άλλες διακρίσεις
* **Ανδρες**
**2η θέση (7)**:2004, 2005, 2008, 2009, 2015, 2016, 2018 
**3η θέση (3)**:2003, 2007, 2012
* **Νέοι Άνδρες**
**2η θέση (2)**:2018, 2023 
**3η θέση (5)**:2002, 2003, 2005, 2007, 2008
* **Εφηβοι**
**2η θέση (5)**:2003, 2006, 2012, 2021, 2023 
**3η θέση (1)**:2022
* **Παίδες**
**2η θέση (3)**:2002, 2021, 2022 
**3η θέση (2)**:2003, 2011

## Παραπομπές


Αρση βαρων
Παοκ
Ανδρέας Σταυρινίδης

Ο **Ανδρέας Σταυρινίδης** είναι Κύπριος ποδοσφαιριστής. Αγωνιζόταν στην θέση του αριστερού μέσου. Εντάχθηκε στον ΑΠΟΕΛ το 1945, παραμένοντας στην ομάδα έως το 1957. Το 1957 μετακινήθηκε στον ΑΠΟΠ Πάφου, λόγω επαγγελματικής μετάθεσης του στην Πάφο. Το 1959 επέστρεψε στη Λευκωσία και εντάχθηκε ξανά στον ΑΠΟΕΛ, με τον οποίο αγωνίστηκε έως το 1962 που ολοκλήρωσε την ποδοσφαιρική του καριέρα. Με τον ΑΠΟΕΛ κατέκτησε 4 πρωταθλήματα και δύο κύπελλα.

Την περίοδο 1948-49 αναδείχθηκε πρώτος σκόρερ του πρωταθλήματος με 19 γκολ.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1949 και έδωσε φιλικούς αγώνες με τη Μικτή Τελ Αβίβ και την Εθνική Ισραήλ. Ακόμη, αγωνίστηκε στη Μικτή Κύπρου που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Ήταν γνωστός με το προσωνύμιο «Σιαντρής». Το προσωνύμιο αυτό προήλθε από ένα γιατρό ο οποίος τον έπαιρνε μαζί του ως υγειονομικό επιθεωρητή στα σχολεία και τον παρουσίαζε ως κύριο Σιαντρή στους μαθητές, για άγνωστο λόγο.

Το 2016 τιμήθηκε από τον ΑΠΟΕΛ ως ένας από τους οκτώ εμβληματικούς αρχηγούς στην ιστορία της ποδοσφαιρικής του ομάδας.

## Τίτλοι
* Πρωτάθλημα Κύπρου (4): 1946-47, 1947-48, 1948-49, 1951-52
* Κύπελλο Κύπρου (1): 1946-47, 1950-51

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΑΠΟΠ Πάφου
Κατηγορία:Ποδοσφαιριστές Α΄ κατηγορίας Κύπρου
Ντέιβιντ Μάμετ

Ο **Ντέιβιντ Άλαν Μάμετ** (αγγλ.:*David Alan Mamet,* 30 Νοεμβρίου 1947) είναι Αμερικανός θεατρικός συγγραφέας, κινηματογραφιστής και σεναριογράφος. Κέρδισε ένα βραβείο Πούλιτζερ και έλαβε υποψηφιότητες για τον Tony για τα έργα του *Οικόπεδα με Θέα* (1984) και *Speed-the-Plow* (1988). Κέρδισε για πρώτη φορά την αποδοχή των κριτικών για μια τριάδα έργων εκτός Μπρόντγουεϊ τη δεκαετία του 1970: *The Duck Variations*, *Sexual Perversity in Chicago* και *Αμερικανικός Βούβαλος*. Τα έργα του *Race* and *The Penitent*, αντίστοιχα, κάνανε πρεμιέρα στο Μπρόντγουεϊ το 2009 και εκτός Μπρόντγουεϊ το 2017.

Οι ταινίες μεγάλου μήκους που έγραψε και σκηνοθέτησε ο Μάμετ περιλαμβάνουν τις *Η λέσχη της απάτης* (1987), *Ανθρωποκτονία* (1991), *Στημένο παιχνίδι* (1997) και τη μεγαλύτερη εμπορική του επιτυχία, *το Κόλπο* (2001). Έχει γράψει το σενάριο στις ταινίες *Ο Ταχυδρόμος πάντα χτυπά δύο φορές* (1981), *[[Η ετυμηγορία]]* (1982), *[[οι Αδιάφθοροι]]* (1987), *[[Χόφα (ταινία)|Χόφα]]* (1992), *[[Ο πρόεδρος, ένα ροζ σκάνδαλο κι ένας πόλεμος]]* (1997) και *[[Χάνιμπαλ (ταινία, 2001)|Χάνιμπαλ]]* (2001). Ο ίδιος ο Μάμετ έγραψε το σενάριο για τη μεταφορά του *Οικόπεδα με Θέα* το 1992 και έγραψε και σκηνοθέτησε τη μεταφορά του 1994 του θεατρικού του έργου *Ολεάννα* (1992). Ήταν εκτελεστικός παραγωγός και συχνός συγγραφέας για την τηλεοπτική εκπομπή *The Unit* (2006–2009).

Τα βιβλία του Μάμετ περιλαμβάνουν: *Σκηνοθετώντας μια ταινία* (1991), ένα σχόλιο και έναν διάλογο για την παραγωγή ταινιών, *The Old Religion* (1997), ένα μυθιστόρημα για το λιντσάρισμα του Λέο Φρανκ, *Five Cities of Refuge: Weekly Reflections on Genesis, Exodus, Leviticus, Numbers and Deuteronomy* (2004), ένα σχόλιο της Τορά με τον ραβίνο Λόρενς Κούσνερ, *The Wicked Son* (2006), μια μελέτη του εβραϊκού μίσους για τον εαυτό του και του αντισημιτισμού, *Bambi vs.* *Godzilla*, ένα σχόλιο για την κινηματογραφική επιχείρηση, *The Secret Knowledge: On the Dismantling of American Culture* (2011), ένα σχόλιο για πολιτιστικά και πολιτικά ζητήματα, και *Three War Stories* (2013), μια τριάδα μυθιστορημάτων για τις σωματικές και ψυχολογικές επιπτώσεις του πολέμου.

## Παραπομπές


Κατηγορία:Αμερικανοί πολωνοεβραϊκής καταγωγής
Κατηγορία:Αμερικανοί θεατρικοί συγγραφείς
Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί συγγραφείς
Κώστας Χατζηγεωργίου

Ο **Κώστας Χατζηγεωργίου** ήταν Κύπριος ποδοσφαιριστής. Αγωνιζόταν στη θέση του τερματοφύλακα. Ήταν γνωστός ως *Κώτσιος*.

Εντάχθηκε στην Ανόρθωση το 1945 όταν επανασυστάθηκε η ποδοσφαιρικής της ομάδα. Παρέμεινε στην ομάδα έως το 1956, κατακτώντας ένα πρωτάθλημα και ένα κύπελλο. 

Επιπλέον, συμμετείχε στη Μικτή Κύπρου (πρόδρομος της Εθνικής Κύπρου το 1949, αλλά και το 1954 στους εντός και εκτός έδρας αγώνες με αντίπαλο την Εθνική Ισραήλ.

Την περίοδο 1951-52 αγωνίστηκε στον ελληνικό σύλλογο της Νέας Υόρκης Greek Americans για διάστημα 6 μηνών (Δεκέμβριος-Μάιος).

## Τίτλοι
* Πρωτάθλημα Κύπρου (1): 1949-50

* Κύπελλο Κύπρου (1): 1948-49

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Αθανάσιος Κωνσταντίνου

Ο **Αθανάσιος Κωνσταντίνου** (γενν. Αθήνα, 18 Ιουλίου 1959) είναι Έλληνας πολιτικός, ιατρός, απόστρατος στρατηγός και ευρωβουλευτής για την Ελλάδα. Αρχικά είχε εκλεγεί ως μέλος της Χρυσής Αυγής, αλλά πλέον είναι ανεξάρτητος πολιτικός. 

Ο Κωνσταντίνου είναι απόφοιτος των ΣΣΑΣ και της Ιατρικής Σχολής του Αριστοτελείου Πανεπιστημίου Θεσσαλονίκης. 

Ως ιατρός, ο Κωνσταντίνου έχει ειδίκευση στην παθολογία του κεντρικού νευρικού και αναπαραγωγικού συστήματος, στη μοριακή παθολογία και στην τοξικολογία. Απέκτησε εξειδίκευση στις παραπάνω ειδικότητες της ιατρικής στη Γερμανία και την Αυστρία. Ο Κωνσταντίνου μιλάει ελληνικά, αγγλικά και γερμανικά. Αποστρατεύθηκε από την Πολεμική Αεροπορία με τον βαθμό του ταξίαρχου.

## Παραπομπές


Κατηγορία:Έλληνες ιατροί
Κατηγορία:Έλληνες πολιτικοί του 21ου αιώνα
Κατηγορία:Έλληνες αξιωματικοί της Πολεμικής Αεροπορίας
Κατηγορία:Βουλευτές εκλεγμένοι με τη Χρυσή Αυγή
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Στέλιος Γεωργιάδης

Ο **Στέλιος Γεωργιάδης** ήταν Κύπριος ποδοσφαιριστής. Αγωνιζόταν στη θέση του τερματοφύλακα. Ήταν γνωστός ως *Λέλλος Γεωργιάδης*.

Εντάχθηκε στη δεύτερη ομάδα του ΑΠΟΕΛ το 1946, πραγματοποιώντας και κάποιες συμμετοχές με την πρώτη ομάδα. Αρχικά αγωνιζόταν στη θέση του αμυντικού. Σε ένα αγώνα της περιόδου 1947-1948, τραυματίστηκε ο τερματοφύλακας της ομάδας Γιώργος Μουσκής. Ο προπονητής του ΑΠΟΕΛ Γιόζεφ Κιούνσλερ τον αντικατέστησε με τον Στέλιο Γεωργιάδη, ο οποίος διέπρεψε στη θέση αυτή. Με τον ΑΠΟΕΛ κατέκτησε 4 πρωταθλήματα και ένα κύπελλο.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1949 και έδωσε φιλικούς αγώνες με τη Μικτή Τελ Αβίβ και την Εθνική Ισραήλ. Ακόμη, συμμετείχε στη Μικτή Κύπρου που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Ακόμη, είχε αγωνιστεί και στην ομάδα πετόσφαιρας του ΑΠΟΕΛ.

Απεβίωσε τον Φεβρουάριο του 2019 στην Ελλάδα.

## Τίτλοι
* Πρωτάθλημα Κύπρου (4): 1946-47, 1947-48, 1948-49, 1951-52

* Κύπελλο Κύπρου (1): 1950-51

## Παραπομπές


## Βιβλιογραφία
* 

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Ινδικές προεδρικές εκλογές 2022

Στις 18 Ιουλίου 2022 διεξήχθη έμμεση **προεδρική εκλογή στην Ινδία**. Η Ντραουπάντι Μούρμου εξελέγη Πρόεδρος με το 64% των ψήφων εκλεκτόρων.

Η υποψήφια του Μπαρατίγια Τζανάτα, η Ντραουπάντι Μούρμου, κέρδισε τον υποψήφιο της αντιπολίτευσης Γιασβάντ Σίχνα με 64%–36%. Η Μούρμου έγινε η 15 Πρόεδρος της Ινδίας. Αυτή ήταν η πρώτη φορά που ένας ιθαγενής έγινε Πρόεδρος, αφού η Ντραουπάντι Μούρμου είναι Σαντάλ, και η δεύτερη φορά που μία γυναίκα έγινε Πρόεδρος, με πρώτη την Πρατίμπα Πατίλ. Σε ηλικία 64 χρονών, είναι η νεαρότερη Πρόεδρος στην ιστορία της Ινδίας και η πρώτη γεννημένη μετά την ανεξαρτησία της χώρας.

## Εκλογικό σύστημα
Σύμφωνα με το Σύνταγμα της Ινδίας, ο Πρόεδρος εκλέγεται έμμεσα από ένα εκλεκτορικό κολέγιο που αποτελείται από:

* τα μέλη των δύο βουλών του Ινδικού κοινοβουλίου
* τα μέλη των Νομοθετικών Συνελεύσεων των 28 πολιτειών και των ενωσιακών επικρατειών της Ινδίας

Το εκλογικό σύστημα είναι μεταφερόμενη μονοσταυρία. Οι εκλέκτορες πρέπει να αριθμήσουν τους υποψήφιους κατά σειρά προτίμησης, δηλαδή να γράψουν τον αριθμό 1 δίπλα στην πρώτη προτίμησή τους, τον αριθμό 2 δίπλα στη 2η, 3 στην 3η, κ.ο.κ. Οι ψήφοι των βουλευτών του κοινοβουλίου δεν έχουν την ίδια αξία με των μελών των νομοθετικών συνελεύσεων, και για τους τελευταίους η αξία των ψήφων τους εξαρτάται από την εκλογική δύναμη της πολιτείας ή επικράτειας τους. Η μέθοδος υπολογισμού βασίζεται στην παράμετρο Αξία Ψήφου. 

Δικαίωμα υποψηφιότητας έχουν όλοι οι πολίτες της Ινδίας, ηλικίας άνω των 35 ετών, υπό την προϋπόθεση να πληρούν τα κριτήρια μέλους της Λοκ Σάμπα και να μην είναι κάτοχοι γραφείου της κυβέρνησης της Ινδίας, η πολιτείας ή άλλης επίσημης αρχής. Η αίτηση για την υποβολή υποψηφιότητας πρέπει να συνοδεύεται από τις υπογραφές τουλάχιστον 50 εκλεκτόρων και ακόμα 50 δευτερεύουσες υπογραφές εκλεκτόρων. Η θητεία του Προέδρου είναι πενταετής και ανανεώσιμη.

## Αποτελέσματα

## Παραπομπές


Ινδια
2022
Γκοουόμπκι

**Γκοουόμπκι** (πολωνικά: gołąbki) είναι το πολωνικό όνομα ενός πιάτου δημοφιλούς στις κουζίνες της Κεντρικής Ευρώπης, το οποίο παρασκευάζεται από βραστά φύλλα λάχανου τυλιγμένα γύρω από μια γέμιση από χοιρινό ή βόειο κιμά, ψιλοκομμένα κρεμμύδια και ρύζι ή κριθάρι.

Τα γκοουόμπκι σερβίρονται συχνά κατά την περίοδο των Χριστουγέννων και σε εορταστικές περιστάσεις, όπως γάμους.

## Ετυμολογία
 είναι ο πληθυντικός του , η υποκοριστική μορφή του  («περιστέρι»). Ο Μαξ Φάσμερ δέχεται αυτό ως την προέλευση της λέξης, δηλώνοντας ότι το πιάτο ονομάστηκε έτσι λόγω της ομοιότητας στο σχήμα. Ο Πολωνός γλωσσολόγος Μάρεκ Σταχόφσκι βρίσκει αυτή τη θεωρία σημασιολογικά αμφίβολη. Αντιθέτως, προτείνει έναν ανατολίτικο δανεισμό, επισημαίνοντας ότι ένα παρόμοιο πιάτο, εκτός από την Ανατολική Ευρώπη, είναι γνωστό στο Λεβάντε και στην Κεντρική Ασία. Αναφέρει το περισκό   «λάχανο» ή   «λαχανοντολμάς» και το παλαιό αρμένικο   «λάχανο» ως πιθανές πηγές. Η λέξη μπορεί να άλλαξε αργότερα από τη λαϊκή ετυμολογία για να μοιάζει με τη λέξη για το πουλί.

## Παραπομπές


## Εξωτερικοί σύνδεσμοι

* Συνταγή για γκοουόμπκι από το Food Network
* Κατευθείαν έξω από την κουζίνα της Coal Region! 

Κατηγορία:Ευρωπαϊκή κουζίνα
Κατηγορία:Πολωνική κουζίνα
Κατηγορία:Ασκεναζική κουζίνα
Κατηγορία:Λιθουανική κουζίνα
Κατηγορία:Εθνικά πιάτα
Κατηγορία:Τρόφιμα με βάση το λάχανο
Παρεκκλήσι του Σιγισμούνδου

Το **Παρεκκλήσι του Σιγισμούνδου** () είναι βασιλικό παρεκκλήσι του Καθεδρικού Ναού του Βάβελ στην Κρακοβία της Πολωνίας. Χτισμένο ως ταφικό παρεκκλήσι για τα τελευταία μέλη της δυναστείας των Γιαγκελόνων, έχει χαιρετιστεί από πολλούς ιστορικούς τέχνης ως «το πιο όμορφο παράδειγμα της Αναγέννησης της Τοσκάνης βόρεια των Άλπεων». Χρηματοδοτήθηκε από τον Βασιλιά Σιγισμούνδο Α΄ της Πολωνίας και χτίστηκε το 1519-33 από τον Ιταλό αρχιτέκτονα Μπαρτολομέο Μπερέτσι.

Είναι τετράγωνο παρεκκλήσι με χρυσό τρούλο και φιλοξενεί τους τάφους του ιδρυτή του, Βασιλιά Σιγισμούνδου, καθώς και του Βασιλιά Σιγισμούνδου Β΄ Αυγούστου και της Άννας Γιαγκελλόνων. Τα εσωτερικά γλυπτά, οι στόκοι και οι πίνακες σχεδιάστηκαν από μερικούς από τους πιο γνωστούς καλλιτέχνες της εποχής, συμπεριλαμβανομένων των Μπερέτσι, Γκέοργκ Πεντς, Σάντι Γκούτσι και Χέρμαν Φίσερ.

## Εικόνες

Αρχείο:Poland-01779 - Anna's tomb (31970703362).jpg|alt=An elaborate and gilded tombstone of Queen Anna Jagiellon|Μια περίτεχνη και επιχρυσωμένη ταφόπλακα της Βασίλισσας Άννας Γιαγκελλόνων
Αρχείο:Kraków Wawel Chapel Window.jpg|alt=Window decoration and a spire sit atop the dome|Διακόσμηση παραθύρου και ένα κωδωνοστάσιο στέκονται στην κορυφή του τρούλου
Αρχείο:Kraków - Wawel - Orzeł Zygmunta Starego.jpg|alt=Polish white eagle with Sigismund I the Old's monogram "S"|Πολωνικός λευκός αετός με το μονόγραμμα «S» του Σιγισμούνδου Α΄ του Παλαιού
Αρχείο:Nagrobek Zygmunta Starego i Zygmunta Augusta.jpg|alt=Tomb monument of Sigismund I the Old and Sigismund II Augustus in the Chapel|Ταφικό μνημείο του Σιγισμούνδου Α΄ του Παλαιού και του Σιγισμούνδου Β΄ Αυγούστου στο παρεκκλήσι


## Δείτε επίσης
* Αναγεννησιακή αρχιτεκτονική
* Αναγέννηση στην Πολωνία
* Οίκος των Γιαγκελλόνων

## Παραπομπές



Κατηγορία:Βάβελ
Κατηγορία:Κτίρια και κατασκευές στην Κρακοβία
Κατηγορία:Εκκλησίες στην Πολωνία
Σταύρος Σπύρου

Ο **Σταύρος Σπύρου** ήταν Κύπριος ποδοσφαιριστής. Αγωνιζόταν στη θέση του τερματοφύλακα. Ήταν γνωστός ως με το προσωνύμιο *Μαύρος*. Εντάχθηκε στην ΕΠΑ Λάρνακας το 1945 και παρέμεινε στην ομάδα έως το 1952. Με την ΕΠΑ κατέκτησε 2 νταμπλ και ένα ακόμα κύπελλο, έχοντας καθοριστική συμβολή στην κατάκτηση των τίτλων. 

## Τίτλοι
* Πρωτάθλημα Κύπρου (2): 1944-45, 1945-46

* Κύπελλο Κύπρου (3): 1944-45, 1945-46, 1949-50

## Παραπομπές


## Πηγές
* 

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Α΄ κατηγορίας Κύπρου
Κόκος Λουκαΐδης

Ο **Κόκος Λουκαΐδης** ήταν Κύπριος ποδοσφαιριστής. Αγωνιζόταν στη θέση του μέσου. Αγωνίστηκε στον Πεζοπορικό Λάρνακας την περίοδο 1938-1958. Για μεγάλο διάστημα ήταν και αρχηγός της ομάδας. Με τον Πεζοπορικό κατέκτησε ένα πρωτάθλημα.

Μετά την ολοκλήρωση της ποδοσφαιρικής του καριέρας συνέχισε ως προπονητής στην Αλκή Λάρνακας, κατακτώντας το πρωτάθλημα Β΄ κατηγορίας 1959-60.

## Τίτλοι
* Πρωτάθλημα Κύπρου (1): 1953-54

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πεζοπορικού Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Προπονητές ποδοσφαίρου Αλκής Λάρνακας
Κατηγορία:Κύπριοι προπονητές ποδοσφαίρου
Φαΐκ Μουφτιζατέ

Ο **Φαΐκ Μουφτιζατέ** () ήταν Τουρκοκύπριος ποδοσφαιριστής, προπονητής και διαιτητής.

Γεννήθηκε στη Λάρνακα. Τη δεκαετία του '30 ήταν ποδοσφαιριστής της Τουρκικής Λέσχης Λευκωσίας. Διετέλεσε αρχηγός της ομάδας.

Τις δεκαετίας του '40 και του '50 διετέλεσε διαιτητής. Θεωρείτο ο καλύτερος διαιτητής του κυπριακού ποδοσφαίρου. Επιπλέον, την περίοδο 1949-1953 ήταν προπονητής της Τσετίνκαγια ΤΣΚ. Συγκέντρωσε στην ομάδα τους καλύτερους Τουρκοκύπριους ποδοσφαιριστές, δημιουργώντας μια πολύ δυνατή ομάδα η οποία κατέκτησε ένα πρωτάθλημα, ένα κύπελλο και δύο Ασπίδες Πάκκου.

Το 1954 ήταν διαιτητής στους εντός έδρας αγώνες που έδωσε η Μικτή Κύπρου (πρόδρομος της Εθνικής Κύπρου) με αντίπαλο την Εθνική Ισραήλ, ενώ ήταν επόπτης γραμμών (βοηθός διαιτητής) στους εκτός έδρας αγώνες στο Ισραήλ.

## Τίτλοι
* Πρωτάθλημα Κύπρου (1): 1950-51

* Κύπελλο Κύπρου (1): 1951-52

* Ασπίδα Πάκκου (2): 1951, 1952

## Παραπομπές


## Βιβλιογραφία
*

Κατηγορία:Τουρκοκύπριοι ποδοσφαιριστές
Κατηγορία:Ποδοσφαιριστές Τσετίνκαγια ΤΣΚ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Προπονητές ποδοσφαίρου Τσετίνκαγια ΤΣΚ
Κατηγορία:Κύπριοι διαιτητές ποδοσφαίρου
Μουσταφά Μεχμέτ Δευτέραλη

Ο **Μουσταφά Μεχμέτ Δευτέραλη**  () ήταν Τουρκοκύπριος ποδοσφαιριστής. Θεωρείται ο κορυφαίος Τουρκοκύπριος ποδοσφαιριστής των δεκαετιών του 1940 και 1950. Αγωνιζόταν είτε ως κεντρικός μέσος, είτε ως κεντρικός αμυντικός.

## Βιογραφία
Γεννήθηκε στη Δευτερά. Από το χωριό καταγωγής του προέρχεται και το επώνυμο του (*Μουσταφά ο εκ Δευτεράς*). Εντάχθηκε στην Τουρκική Λέσχη Λευκωσίας το 1938. Το 1949 η ομάδα συγχωνεύτηκε με την Τουρκική Αθλητική Εστία Τσετίν Καγιά δημιουργώντας την Τσετίνκαγια ΤΣΚ. Ο Δευτέραλη συνέχισε στην ενοποιημένη ομάδα, με την οποία κατέκτησε ένα πρωτάθλημα, δύο κύπελλα και τρεις Ασπίδες Πάκκου. 

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

## Τίτλοι
* Πρωτάθλημα Κύπρου (1): 1950-51

* Κύπελλο Κύπρου (1): 1951-52, 1953-54

* Ασπίδα Πάκκου (3): 1951, 1952, 1954

## Παραπομπές


## Βιβλιογραφία
*

Κατηγορία:Τουρκοκύπριοι ποδοσφαιριστές
Κατηγορία:Ποδοσφαιριστές Τσετίνκαγια ΤΣΚ
Κατηγορία:Ποδοσφαιριστές Α΄ κατηγορίας Κύπρου
Ξάνθος Σαρρής

Ο **Ξάνθος Σαρρής** ήταν Κύπριος ποδοσφαιριστής και επιχειρηματίας. Αγωνιζόταν στη θέση του αμυντικού. Εντάχθηκε στην Ανόρθωση το 1936.  Το 1937 η Ανόρθωση διέλυσε την ποδοσφαιρική της ομάδα.  Ο Ξάνθος Σαρρής εντάχθηκε στον Πεζοπορικό, αγωνιζόμενος στη θέση του τερματοφύλακα έως το 1940. 

Το 1945 η Ανόρθωση δημιούργησε ξανά την ποδοσφαιρική της ομάδα και ο Ξάνθος Σαρρής εντάχθηκε σε αυτήν, αγωνιζόμενος στη θέση του αμυντικού.  Την περίοδο 1946-1953 ήταν αρχηγός της ομάδας. Συνολικά είχε 107 συμμετοχές με την Ανόρθωση. 

Μετά την ολοκλήρωση της ποδοσφαιρικής του καριέρας διετέλεσε πρόεδρος της Ανόρθωσης αλλά και μέλος του διοικητικού συμβουλίου του σωματείου για πολλά χρόνια.  

Επιπλέον, δημιούργησε την εταιρεία ΕΥΡΗΚΑ το 1959. 

## Τίτλοι
* Πρωτάθλημα Κύπρου (1): 1949-50

* Κύπελλο Κύπρου (1): 1948-49

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πεζοπορικού Λάρνακας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Αμυντικοί ποδοσφαιριστές
Κατηγορία:Κύπριοι επιχειρηματίες
Έβελιν Άσφορντ

Η **Έβελιν Άσφορντ** (*Evelyn Ashford*, 15 Απριλίου 1957) είναι Αμερικανίδα πρώην αθλήτρια στίβου, η οποία εξειδικευόταν στους δρόμους ταχύτητας. Ήταν τέσσερις φορές χρυσή Ολυμπιονίκης, με μία φορά σε ατομικό αγώνισμα, το 1984 στα 100 μέτρα.

## Καριέρα

Στο γυμνάσιο στην Καλιφόρνια, η Άσφορντ προσκλήθηκε να συμμετάσχει στην εξ ολοκλήρου ανδρική ομάδα στίβου, όταν ξεπέρασε πολλά από τα μέλη της σε μία σειρά αγώνων. Έλαβε μία από τις πρώτες αθλητικές υποτροφίες που δόθηκαν σε γυναίκα από το Πανεπιστήμιο της Καλιφόρνια στο Λος Άντζελες (UCLA) και στα χρόνια της εκεί (1975–78) κέρδισε τέσσερα εθνικά συλλογικά πρωταθλήματα.
Στα 19 της είχε την πρώτη συμμετοχή της σε Ολυμπιακούς Αγώνες, τερματίζοντας πέμπτη στα 100 μέτρα. 

Το 1979 έγινε η πρώτη Αμερικανίδα που πέτυχε χρόνους κάτω από τα 11 δευτερόλεπτα στα 100 μέτρα και κάτω από τα 22 δευτερόλεπτα στα 200 μέτρα, και κατέκτησε χρυσά μετάλλια στους Παναμερικανικούς Αγώνες εκείνης της χρονιάς. Το 1981 ήταν Αθλήτρια της Χρονιάς του περιοδικού *Track and Field News*, διάκριση που ξαναείχε το 1984. Στις 3 Ιουλίου 1983, σημείωσε το πρώτο της παγκόσμιο ρεκόρ στα 100 μέτρα, τρέχοντας σε 10,79 δευτερόλεπτα στο Εθνικό Αθλητικό Φεστιβάλ στο Κολοράντο Σπρινγκς του Κολοράντο. Στον τελικό των 100 μέτρων του πρώτου Παγκοσμίου Πρωταθλήματος Στίβου τραυματίστηκε και δεν μπόρεσε να διεκδικήσει ένα μετάλλιο. Η μεγάλη στιγμή στην καριέρα της ήταν η διοργάνωση των Ολυμπιακών Αγώνων του Λος Άντζελες το 1984, όπου κατέκτησε το χρυσό μετάλλιο στα 100 μέτρα με 10,97 μέτρα, επίδοση που ήταν Ολυμπιακό ρεκόρ. Ήταν επίσης μέλος της ομάδας σκυταλοδρομίας των Ηνωμένων Πολιτειών που κατέκτησε το χρυσό μετάλλιο στα 4x100 μέτρα.

Στις 22 Αυγούστου της ίδιας χρονιάς σημείωσε νέο παγκόσμιο ρεκόρ στα 100 μέτρα με 10,76 δευτερόλεπτα στη συνάντηση στίβου της Ζυρίχης. Στους Ολυμπιακούς Αγώνες του 1988, ήταν η σημαιοφόρος της ομάδας των Ηνωμένων Πολιτειών στην Τελετή Έναρξης. Ηττήθηκε στα 100 μέτρα από τη Φλόρενς Γκρίφιθ-Τζόινερ τερματίζοντας δεύτερη, ενώ ήταν και πάλι νικήτρια με την ομάδα σκυταλοδρομίας. Στην τέταρτη συμμετοχή της σε Ολυμπιάδα ήταν στο βάθρο των νικητών με την ομάδα σκυταλοδρομίας στα 4x100 μέτρα και έγινε η μεγαλύτερη σε ηλικία Ολυμπιονίκης στο στίβο των Ηνωμένων Πολιτειών. Αγωνίστηκε και στα 100 μέτρα αλλά απέτυχε να προκριθεί στον τελικό. Στη μακρόχρονη σταδιοδρομία της ήταν πέντε φορές πρωταθλήτρια Ηνωμένων Πολιτειών στα 100 μέτρα και ισάριθμες στα 200.

## Παραπομπές


## Εξωτερικοί σύνδεσμοι
 
*Evelyn Ashford

Κατηγορία:Αμερικανίδες αθλήτριες δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Σεργκέι Ολιζάρενκο

Ο **Σεργκέι Αλεξέγιεβιτς Ολιζάρενκο** (ρωσ. *Сергей Алексеевич Олизаренко*, Ντολίνσκα, 9 Σεπτεμβρίου 1954 - Οδησσός, 18 Δεκεμβρίου 2024) ήταν Σοβιετικός αθλητής του στίβου που συμμετείχε στους Ολυμπιακούς Αγώνες του 1980.

## Καριέρα
Στους Ολυμπιακούς Αγώνες της Μόσχας του 1980, απέτυχε να φτάσει στους τελικούς στα 3000 μέτρα με εμπόδια, μη τερματίζοντας στους ημιτελικούς λόγω σχισμένου αχίλλειου τένοντα.

## Προσωπική ζωή και Θάνατος
Σε ηλικία 14 ετών μετακόμισε στην Οδησσό και μπήκε σε τεχνική σχολή.

Ήταν παντρεμένος με την αθλήτρια του στίβου Ναντέζντα Ολιζάρενκο, την οποία γνώρισε σε ένα προπονητικό στρατόπεδο το 1978. Το 1980, μετά τους Ολυμπιακούς Αγώνες, το ζευγάρι παντρεύτηκε και απέκτησε μια κόρη, την Οξάνα.

Απεβίωσε στις 18 Δεκεμβρίου 2024, σε ηλικία 70 ετών.

## Πηγές

Κατηγορία:Αθλητές του στίβου στους Θερινούς Ολυμπιακούς Αγώνες 1980
Ασβεσταριό Πέλλας

Το  **Ασβεσταριό** (επίσημη ονομασία: *Ασβεσταρειόν*) είναι οικισμός της Περιφερειακής Ενότητας Πέλλας, στην δημοτική ενότητα Γιαννιτσών του Δήμου Πέλλας. Πριν το σχέδιο «Καποδίστριας» και το πρόγραμμα «Καλλικράτης», ανήκε στην επαρχία Γιαννιτσών του Νομού Πέλλας. Στην Τουρκοκρατία ονομαζόταν *Ραδομίρ* και πήρε τη σημερινή του ονομασία το 1926.
## Γεωγραφία
Το Ασβεσταριό είναι ημιορεινός οικισμός στο ανατολικό τμήμα της Πέλλας, ακριβώς πάνω στα όρια με την Περιφερειακή Ενότητα Κιλκίς. Βρίσκεται στο υψίπεδο ανάμεσα στον εύφορο κάμπο των Γιαννιτσών στα νότια και στο όρος Πάικο στα βόρεια, στις ανατολικές όχθες του Ξηροπόταμου και δίπλα στον επαρχιακό δρόμο Δαμιανού-Ομαλού, σε μέσο σταθμικό υψόμετρο 310 μέτρα. Απέχει 10 χλμ. Β. της πόλης των Γιαννιτσών, 47 χλμ. Β.Α. της πόλης της Έδεσσας και 65 χλμ. Β.Δ. της πόλης της Θεσσαλονίκης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Κρούσαρης του Νομού Πέλλας. Το 1922 προσαρτήθηκε στην κοινότητα Γενιτσών (Γιαννιτσών). Με το ΦΕΚ 87Α - 07/06/2010 αποσπάστηκε από τον Δήμο Γιαννιτσών και προσαρτήθηκε στον Δήμο Πέλλας.
## Γενικά στοιχεία
Το Ασβεσταριό είναι από τους οικισμούς που η έκτασή τους είναι πολύ μεγαλύτερη σε σχέση με τον πληθυσμό. Ενώ υπάρχουν πολλά σπίτια σε καλή κατάσταση, δεν κατοικούνται μόνιμα. Το στοιχείο αυτό αποδεικνύεται στην ετήσια εκδήλωση της Αναλήψεως όπου γίνεται μεγάλη συγκέντρωση κατοίκων, αλλά αποτυπώνεται έντονα και στη δραματική μείωση του πληθυσμού του οικισμού, μετά το 1971.
## Αξιοθέατα
*Ο Ιερός Ναός της Αναλήψεως του Σωτήρος στη νότια είσοδο του χωριού, κτίσμα του 1850, που γιορτάζει με ετήσιο πανηγύρι.
Στο χωριό δραστηριοποιείται ο Εκπολιτιστικός Σύλλογος Ασβεσταριωτών «Γκόνος Γιώτας».
## Σημειώσεις
**i.**  Στο επίσημο XL του πληθυσμού των οικισμών αναφέρεται ως *Ασβεσταρειόν*. Ωστόσο, στην επίσημη σελίδα της Ε.Ε.Τ.Α.Α. αναφέρεται ως *Ασβεσταριό* 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς , 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Google Earth
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
Άρβουτος η αδράχνη

Η **Άρβουτος η αδράχνη** (*Arbutus andrachne*) με κοινή ονομασία **αγριοκουμαριά**, **γλιστροκουμαριά** ανήκει στην οικογένεια των Ερεικοειδών (Ericaceae). Στην Ελλάδα υπάρχουν αυτοφυή δύο είδη του γένους Arbutus: το *A. andrachne* και το *A. unedo* (Ήμερη κουμαριά). 

## Ετυμολογία
Το όνομα του γένους, *Arbutus,  ε*ίναι το αρχαίο λατινικό όνομα για την κουμαριά. Ορισμένες πηγές αναφέρουν πως πιθανώς συνδέεται με την κελτική λέξη *arboise*, που σημαίνει «τραχύς καρπός», λόγω της κοκκώδους υφής που έχουν τα κούμαρα.

Το όνομα του είδους, *andrachne*, προέρχεται απευθείας από την αρχαία ελληνική λέξη **ἀνδράχνη**. Στην αρχαιότητα, η λέξη αυτή χρησιμοποιούνταν για να περιγράψει την αγριοκουμαριά. 

Το κοινό όνομα Γλιστροκουμαριά της έχει δοθεί λόγω του χαρακτηριστικού λείου κορμού της, από τον οποίο αποκολλάται ο φλοιός σε λεπτά στρώματα, αφήνοντας την επιφάνεια πολύ λεία στην αφή.

Συχνά συγχέεται με την κοινή κουμαριά (*Arbutus unedo*), της οποίας το όνομα *unedo* λέγεται (κατά τον Πλίνιο) πως σημαίνει «τρώω μόνο ένα» (*unum edo*), υπονοώντας ότι η γεύση της δεν σε ωθεί να φας δεύτερο. 

## Γεωγραφική κατανομή
Κατανέμεται κυρίως στη Νότια Βαλκανική, Τουρκία, Ν. Κριμαία. Ζει σχεδόν σ’ ολόκληρη την Ελλάδα.

## Οικολογία
Αποτελεί κοινό συστατικό στοιχείο της μακκίας βλάστησης, σε υψόμετρο 250-800 μ. 

## Περιγραφή
Χαρακτηρίζεται για το λείο πορτοκαλοκόκκινο φλοιό του βλαστού, που αποπίπτει σε παπυρώδη φύλλα αποκαλύπτοντας μια κόκκινη μεταξένια επιφάνεια, για τα ακέραια ή ελαφρά οδοντωτά φύλλα και για τα μικρά, διαμέτρου περίπου 10 mm, κόκκινα, σκληρά, χωρίς θηλές κούμαρα. Εαρινή ανθοφορία (Μάρτιος-Μάϊος). Ο Παυσανίας αναφέρει για την αγριοκουμαριά ότι είδε το δέντρο αυτό στον περίβολο του Ναού του Προμάχου στην Τανάγρα όπου λέγεται ότι μεγάλωσε ο Ερμής.

Αρχείο:Κορμός αγριοκουμαριάς σε αποφλοίωση, Νήσος Σαμοθράκη, Θράκη.jpg|Κορμός αγριοκουμαριάς σε αποφλοίωση, Νήσος Σαμοθράκη, Θράκη
Αρχείο:Δάσος αγριοκουμαριάς στο όρος Σάος, Νήσος Σαμοθράκη, Θράκη.jpg|Δάσος αγριοκουμαριάς στο όρος Σάος, Νήσος Σαμοθράκη, Θράκη
Αρχείο:Τα μικρά κόκκινα και σκληρά κούμαρα της αγριοκουμαριάς (Arbutus andrachne), Όρος Όλυμπος, Πιερία.jpg|Τα μικρά κόκκινα και σκληρά κούμαρα της αγριοκουμαριάς (*Arbutus andrachne*), Όρος Όλυμπος, Πιερία

## Παραπομπές


## Πηγές
* Μπάουμαν Ε. 1984, Η ελληνική χλωρίδα στο μύθο, στην τέχνη, στη λογοτεχνία
* Παπιομύτογλου Β. 2006, Αγριολούλουδα της Ελλάδας.
* Σφήκας Γ. 1983, Δένδρα και θάμνοι της Ελλάδας.
* Strid A. 1980, Φυτά του Ολύμπου.
## Εξωτερικοί σύνδεσμοι

* http://www.greekflora.gr/el/flowers/3113/Arbutus-andrachne
* http://euromed.luomus.fi/euromed_map.php?taxon=437587&size=medium

Κατηγορία:Ελληνική χλωρίδα
Κατηγορία:Ερεικοειδή